CELEX: 32006R1547
Language: et
Date: 2006-10-13 00:00:00
Title: Komisjoni määrus (EÜ) nr 1547/2006, 13. oktoober 2006 , millega sätestatakse nõukogu määruse (EMÜ) nr 2204/90 üksikasjalikud rakenduseeskirjad

17.10.2006   
            
            
               ET
            
            
               Euroopa Liidu Teataja
            
            
               L 286/8
            
         
      KOMISJONI MÄÄRUS (EÜ) nr 1547/2006,
   13. oktoober 2006,
   millega sätestatakse nõukogu määruse (EMÜ) nr 2204/90 üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 24. juuli 1990. aasta määrust (EMÜ) nr 2204/90, millega sätestatakse piima- ja piimatooteturu ühise korralduse täiendavad üldeeskirjad juustu osas, (1) eriti selle artikli 1 teist lõiku, artikli 3 lõike 3 teist lõiku ja artiklit 5,
   ning arvestades järgmist:
   
               (1)
            
            
               Komisjoni 26. septembri 1990. aasta määrust (EMÜ) nr 2742/90, millega sätestatakse nõukogu määruse (EMÜ) nr 2204/90 üksikasjalikud rakenduseeskirjad, (2) on korduvalt oluliselt muudetud. (3) Selguse ja otstarbekuse huvides tuleks kõnealune määrus kodifitseerida.
            
         
               (2)
            
            
               Määruse (EMÜ) nr 2204/90 artikli 1 esimene lõik seab tingimuseks, et kaseiini ja kaseinaatide kasutamiseks juustu valmistamisel peab olema eelnev luba. On vaja sätestada selliste lubade andmise üksikasjalikud eeskirjad, pidades silmas ettevõtete kontrollimise nõudeid. Lube tuleks anda piiratud ajavahemikuks, et liikmesriigid saaksid määrata karistusi ühenduse sätete rikkumise eest.
            
         
               (3)
            
            
               Määruse (EMÜ) nr 2204/90 artikli 1 teine lõik seab tingimuseks, et juustus kasutatava kaseiini ja kaseinaatide suurim protsent tuleb kindlaks määrata objektiivsete kriteeriumide alusel, pidades silmas tehnoloogilist vajadust. Nimetatud protsendid tuleb määrata liikmesriikide esitatud andmete põhjal. Käesoleva sätte järgimist tagava kontrolli hõlbustamiseks on soovitatav ette näha üldine protsendimäär, mitte protsendid iga üksiktoote jaoks.
            
         
               (4)
            
            
               Määruse (EMÜ) nr 2204/90 artikli 3 lõige 1 nõuab liikmesriikidelt haldus- ja füüsilise kontrolli kehtestamist. Vaja on täpsustada tingimused, millele see kontroll peab vastama, eriti kontrollimise sagedus.
            
         
               (5)
            
            
               Määruse (EMÜ) nr 2204/90 artikli 3 lõige 3 näeb ette, et loata kasutatud kaseiini ja kaseinaatide koguse eest nõutakse 100 kg kohta summat, mis võrdub lõssipulbri turuhinnast tuleneva lõssi, mis on vajalik 100 kilogrammi kaseiini ja kaseinaatide tootmiseks, väärtuse ning kaseiini ja kaseinaatide turuhinna 110 % vahega. Selle summa määramisel tuleb arvestada võrdlusperioodi vältel turgudel registreeritud hindu.
            
         
               (6)
            
            
               Käesolevas määruses ette nähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EMÜ) nr 2204/90 artiklis 1 nimetatud lube antakse 12 kuu pikkuseks ajavahemikuks asjaomaste ettevõtjate taotluse põhjal, kui nad eelnevalt esitavad kirjaliku kohustuse tunnustada ja järgida ühelt poolt eespool mainitud määruse artikli 3 lõike 1 punktide a ja b ning teiselt poolt punkti c sätteid.
   2.   Lube antakse seerianumbriga iga ettevõtja või vajaduse korral iga tootmisüksuse jaoks.
   3.   Lube võib anda ühe või mitme juustusordi kohta vastavalt asjaomase ettevõtja esitatud taotlusele.
   Artikkel 2
   1.   Määruse (EMÜ) nr 2204/90 artikli 1 teises lõigus nimetatud maksimaalsed protsendid on toodud käesoleva määruse I lisas. Neid kohaldatakse selles lisas loetletud juustusortide kaalu suhtes, mis on asjaomases ettevõttes või tootmisüksuses valmistatud kuue kuu jooksul.
   2.   I lisas esitatud toodete nimekirja ja nendega seotud maksimaalseid protsente kohandatakse, et arvestada põhjendatud taotlusi, mis tõestavad, et kaseiini või kaseinaatide lisamiseks on tehnoloogiline vajadus.
   Artikkel 3
   1.   Määruse (EMÜ) nr 2204/90 artikli 3 lõike 1 punktis b nimetatud laokontod sisaldavad teavet juustude valmistamiseks kasutatud toorainete päritolu, koostise ja koguse kohta. Liikmesriigid võivad selle teabe kontrollimiseks nõuda proovide võtmist. Liikmesriigid tagavad ettevõtjatelt kogutud teabe konfidentsiaalsuse.
   2.   Määruse (EMÜ) nr 2204/90 artikli 3 lõike 1 punktis c nimetatud kontrollimised peavad vastama järgmistele nõuetele:
   
               a)
            
            
               igas kvartalis kontrollitakse vähemalt 30 % loa saanud ettevõtjatest;
            
         
               b)
            
            
               iga loa saanud ettevõtjat kontrollitakse vähemalt üks kord aastas ja ettevõtjaid, mis valmistavad rohkem kui 300 tonni juustu aastas, kontrollitakse vähemalt kaks korda aastas.
            
         3.   Ühe kuu jooksul pärast rikkumise täheldamist teatavad liikmesriigid komisjonile juhtudest, kui kaseiini ja/või kaseinaate kasutati kas ilma loata või ettenähtud protsente järgimata.
   Artikkel 4
   1.   Vastavalt määruse (EMÜ) nr 2204/90 artikli 3 lõikele 3 sissenõutav summa on 22,00 eurot 100 kg kaseiini ja/või kaseinaatide kohta.
   2.   Nii saadud summad tuleb maksta maksetalitustele ja -asutustele, kes katavad nendega Euroopa Põllumajanduse Arendus- ja Tagatisfondi tagatisosakonna rahastatavaid kulusid.
   Artikkel 5
   Lisaks määruse (EMÜ) nr 2204/90 artikli 3 lõikes 2 nõutavatele teadetele esitavad liikmesriigid komisjonile enne iga kvartali lõppu järgmise teabe eelmise kvartali kohta:
   
               a)
            
            
               antud ja/või tühistatud lubade arv;
            
         
               b)
            
            
               nende lubade alusel deklareeritud kaseiini ja kaseinaatide kogused jaotatuna juustusortide kaupa.
            
         Artikkel 6
   Määrus (EMÜ) nr 2742/90 tunnistatakse kehtetuks.
   Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
   Artikkel 7
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. oktoober 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 201, 31.7.1990, lk 7. Määrust on viimati muudetud määrusega (EÜ) nr 2583/2001 (EÜT L 345, 29.12.2001, lk 6).
   
      (2)  EÜT L 264, 27.9.1990, lk 20. Määrust on viimati muudetud määrusega (EÜ) nr 1815/2005 (ELT L 292, 8.11.2005, lk 4).
   
      (3)  Vt II lisa.
   
      I LISA
      Artikli 2 lõikes 1 nimetatud maksimaalsed kasutatavad protsendid:
      
                  a)
               
               
                  CN-koodi 0406 30 alla kuuluvad töödeldud juustud: 5 %;
               
            
                  b)
               
               
                  CN-koodi ex 0406 20 alla kuuluv riivitud sulatatud juust: 5 %; (1)
                  
               
            
                  c)
               
               
                  CN-koodi ex 0406 20 alla kuuluv pulbristatud sulatatud juust: 5 %. (1)
                  
               
            
         (1)  Valmistatud pideva tootmisprotsessi käigus, mis ei hõlma varem valmistatud sulatatud juustu lisamist.
   
   
      II LISA
      Kehtetuks tunnistatud määrus koos muudatustega
      
                  Komisjoni määrus (EMÜ) nr 2742/90
                  (EÜT L 264, 27.9.1990, lk 20)
               
               
                   
               
            
                  Komisjoni määrus (EMÜ) nr 837/91
                  (EÜT L 85, 5.4.1991, lk 15)
               
               
                   
               
            
                  Komisjoni määrus (EMÜ) nr 2146/92
                  (EÜT L 214, 30.7.1992, lk 23)
               
               
                   
               
            
                  Komisjoni määrus (EÜ) nr 1802/95
                  (EÜT L 174, 26.7.1995, lk 27)
               
               
                  Ainult osas, mis puudutab lisas sisalduvaid viiteid määrusele (EMÜ) nr 2742/90.
               
            
                  Komisjoni määrus (EÜ) nr 78/96
                  (EÜT L 15, 20.1.1996, lk 15)
               
               
                   
               
            
                  Komisjoni määrus (EÜ) nr 265/2002
                  (EÜT L 43, 14.2.2002, lk 13)
               
               
                   
               
            
                  Komisjoni määrus (EÜ) nr 1815/2005
                  (ELT L 292, 8.11.2005, lk 4)
               
               
                   
               
            
   
      III LISA
      Vastavustabel
      
                  Määrus (EMÜ) nr 2742/90
               
               
                  Käesolev määrus
               
            
                  Artiklid 1–4
               
               
                  Artiklid 1–4
               
            
                  Artikkel 5 punktid 1 ja 2
               
               
                  Artikkel 5 punktid a ja b
               
            
                  —
               
               
                  Artikkel 6
               
            
                  Artikkel 6
               
               
                  Artikkel 7
               
            
                  Lisa esimene kuni kolmas taane
               
               
                  Lisa I punktid a–c
               
            
                  —
               
               
                  Lisa II
               
            
                  —
               
               
                  Lisa III